༄༅། །ན་མོ་ཨཀཱ་བཛྲ། གནམ་ཆོས་ཞི་སྒྲུབ་ཀྱི་དོགས་སེལ་ལ། གསང་སྔགས་བླ་མེད་ཀྱི་ཁྱད་ཆོས་དུག་གསུམ་རྣམ་དག་གི་མཆོད་པ་སྨན་རཀ་གཏོར་གསུམ་དཀྱིལ་འཁོར་གྱི་གཙོ་བོ་འདོད་ཡོན་མེད་འཁོར་ལ་འབུལ་བ་ཤིན་ཏུ་གནད་
འཐད་ཅིང་དོན་ལ་གནས། བདུད་རྩི་ཚེ་དཔག་མེད་དང་། རཀྟ་རྟ་མགྲིན་ལ་འབུལ་བའི་བློ་ཆུང་བླུན་པོའི་རང་ལ་འཚང་ཁོ་ན་སྟེ། འདོག་མེད་ཀྱི་བདུད་རྩི་དང་རཀྟ་གཉིས་མཆོད་བཞེས་མི་ནུས་ན། འདོག་མེད་སངས་རྒྱས་མ་
ཡིན་པར་ཐལ། དུག་གསུམ་མ་དག་པའི་ཕྱིར། འདོད་ཆགས་དང་ཞེ་སྡང་གཉིས་མ་དག་པར་ཐལ། སྨན་རག་གཉིས་གསོལ་མི་ནུས་པའི་ཕྱིར། དེ་མ་ཟད་ཞི་ཁྲོ་དམ་པ་རིག་བརྒྱ་ལས། ཐུབ་པ་དྲུག་གིས་སྨན་རག་མཆོད་མི་
ནུས་པར་ཐལ། ཆགས་བྲལ་སྤྲུལ་སྐུའི་ཆ་ལུགས་ཅན་ཡིན་པའི་ཕྱིར་རོ། །ཚོགས་མཆོད་བསྐང་བ་སོགས་ལ་དམ་པ་རིག་བརྒྱ་མི་ཚང་བ་ཐལ། ཐུབ་པ་དྲུག་མཆོད་གྲལ་ནས་ཕུད་པའི་ཕྱིར་ན་ཧ་ཅང་ཐལ་ལོ། །དེ་འདྲ་དག་དག་
དིག་དིག་ལས། འོད་ཆོག་བླ་མེད་ལུག་བྱ་རྒྱུད་བྱས་ནས་སྨན་རག་གི་མཆོད་པ་དོར་ན་ལེགས་ཚོད་རེད་ལགས། ཨ་མི་དྷེ་ཝ་ལྷ་མེད་པའི་དོན་དུ་འགྲོ་ཞིང་། སྔགས་དོན་མ་དག་པ་ཅེས་པ་མཁན་དབང་ཀུན་ཁྱབ་ཀྱིས་ཞལ་རྩེད་
གསུང་པ་གཞན་གྱིས་བདེན་པར་བཟུང་ནས་སངས་རྒྱས་བཟློས་བྱེད་པ་འདྲ་སྟེ། བཛྲ་གུ་རུའི་སྔགས་དོན་ལ་ཀུན་ཁྱབ་ཀྱིས་ཞལ་རྩེད་གསུང་པ་དང་འདྲའོ། །འོ་ན་སྒྲ་གཅིག་དོན་མང་གི་སྐབས་སུ། མ་ཎི་ཁྱི་མོའི་ཕྲུ་གུ་ལ་